Nog 'n Clifton-strand gesluit | Maroela Media
Clifton, Kaapstad. (Foto: Bevan Langley)
Clifton se eerste strand is Maandagaand tot verdere kennisgewing vir die publiek gesluit weens die rioolpomp in die omgewing wat onklaar geraak het.
Maroela Media het vroeër berig die pomp – wat Sondag onklaar geraak het – het daartoe gelei dat afvalwater op die strand opdam. Clifton se vierde strand is toe vir strandgangers gesluit, maar later weer oopgestel.
Die probleem blyk nou na Clifton se eerste strand oorgespoel het en die Stad Kaapstad het onmiddellik die aangetaste gebiede afgesper en waarskuwingsborde opgerig om die publiek in kennis te stel van die voorval. 'n Keerwal is ook opgerig om te verhoed dat die afvalwater die see besoedel.
Volgens die Stad Kaapstad het verskeie stadsdepartemente sedert Sondag onverpoos gewerk om die rioolpomp te herstel. Inwoners word gewaarsku dat dié herstelwerk 'n geraas kan veroorsaak.
Blatante onkundigheid — waar is die bystands pompe????????????
Groot verleentheid. Rykmansbuurt met rykmansmis in die water. Dit laat jou status stink en sink.
En so dryf die bollies in die water wat die ANC Regering wil hê ons moet glo
Die stad spring baie vinnig in die rykmansbuurt!! Dit is waar die skatryk partybefondsers woon en groot belastingbetalers woon.
Wanneer iets soortgelyks in die nie-welvarende gebiede gebeur, moet jy lank wag en geduldig wees. Dan raak die amptenare nog boonop hardekwas wanneer jy navraag doen. Jou wyksraadslid beteken ook net mooi niks.